 Guddoomiye Muuse Biixi Cabdi oo hadal ka jeediyey xaflad xisbiga KULMIYE ku soo dhaweeyey taageerayaal cusub oo ku biiray maanta, waxa uu si cad uga digay shirkaas iyo natiijadii kasoo baxday, waxaannu naqdiyey goaanka beesha caalamku ku gaadhay inay garabgasho Madaxweynaha Soomaaliya Maxamed Cabdilaahi Farmaajo oo uu ku tilmaamay nin u soo biyeystay inuu dhiso ciidamo uu Somaliland ku weeraro, waxaannu yidhi, Toddobaadkan shir baa lagu qabtay London, shirkaasna waxay caalamka yidhaahdeen aynu caawinno Soomaaliya, laakiin lama odhanin Somaliland ma joogto, intii horena lacag baa la dooni jirey oo madaxdii hore waxay odhan jireen dhaqaalaanu rabnaa oo dadkii baa abaaro ku dhaceen oo naga qaxooti ah ee na dhisa aannu dawladda dhisnee, laakiin waxa yimi wiil firfircoon oo adeerkii la sansaan ah oo yidhi ciidan halla ii dhiso aan dagaal tagoe. 